ગુજરાતમાં કોઈ પણ સંજોગોમાં ભાજપ પોતાની સત્તા ગુમાવવા તૈયાર થાય તેમ નથી. આવા સંજોગોમાં હાર્દિકનું પાટીદારોમાં વર્ચસ્વ હોવાના કારણે ભાજપની પાટીદાર વોટ બેંકમાં થોડું ઘણું પણ ગાબડું પાડી શકે છે. જો કે આગામી ચૂંટમી બાદ મુખ્યમંત્રી તરીકે પાટીદારને રાખવા કે અન્ય કોઈને તે મુદ્દે પણ ભાજપને ફટકો પડી શકે છે. વર્ષ 2000માં જ્યારે નરેન્દ્ર મોદી મુખ્યમંત્રી બન્યા ત્યારે પણ પાટીદારોમાં નારાજગી હતી, પરંતુ એ નારાજગી દૂર કરવામાં નરેન્દ્ર મોદીને સફળતા મળી હતી. પરંતુ હાલના સંજોગોમાં નરેન્દ્ર મોદી અહીં નથી. આ તમામ પાસાઓ જોતાં વર્તમાન ચૂંટણીમાં પાટીદાર ફેક્ટર ખૂબ જ મહત્વપૂર્ણ ભૂમિકા ભજવશે. જેથી પાટીદારોને મનાવવા માટે તમામ પક્ષો કામે લાગ્યા છે.